Timarchides (mladší)

Timarchides () bol grécky sochár v 2. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Timarchides 

Timarchides, syn Polykla z aténskeho dému Thorikos, bol činný v druhej polovici 2. storočia pred Kr.  Patril do rodiny aténskych sochárov, ktorí pôsobili aj v Ríme (užívali výhod rímskeho patronátu).



Existenciu sochára Timarchida dokazuje nápis na podstavci zo sochy objavený v Aténach (v Dionýzovom divadle), v ktorom je Timarchides syn Polykla z dému Thorikos označený ako neóteros (νεώτερος), t. j. mladší, aby bol zjavne odlíšený od svojho staršieho menovca, tiež syna Polykla. Nápis na podstavci vyrobenom z hymettického mramoru (ťažil sa juhovýchodne od Atén v pohorí Hyméttos) datujú na začiatok 1. stor. pred Kr. Socha, ktorá bola zrejme tiež mramorová, sa nezachovala.Inscriptiones Graecae, Regions: Attica (IG I-III): Attica  IG II² 4302 

Τιμαρχίδης Πολυκλέους Θορίκιος νεώτερος ἐποίησεν.    Timarchides syn Polyklea z dému Thorikos mladší zhotovil 

Na inom podstavci zo sochy z Atén je vzhľadom na identitu dému v nápise (Thorikos) zrejme možné tomuto sochárovi pripísať aj druhú signatúru (signatúra je v poškodenom nápise neúplná).Inscriptiones Graecae, Regions: Attica (IG I-III): Attica  IG II² 4309 

V roku 1880 sa na ostrove Délos našiel mramorový podstavec zo sochy (26 x 82 x 60 cm), ktorý bol signovaný jeho menom a menom jeho strýka Dionysia. Podstavec bol základňou sochy Rimana G. Ofellia Fera.

Γάιον Ὀφέλλιον Μαάρκου υἱὸν Φέρον Ἰταλικοὶ δικαιοσύνης ἕνεκα καὶ φιλαγαθίας τῆς εἰς ἑαυτούς Ἀπόλλωνι.   Διονύσιος Τιμαρχίδου  καὶ Τιμαρχίδης Πολυκλέους  Ἀθηναῖοι ἐποίησαν.    Taliani (Italikoi)  pre Gaia Ofellia Fera, syna Marca  pre jeho spravodlivosť a štedrosť voči nim, bolo to venované Apolónovi  Dionysios syn Timarchida  a Timarchides syn Polykla  z Atén zhotovili Inscriptiones Graecae, Regions: Aegean Islands, incl. Crete (IG XI-[XIII]): Delos (IG XI and ID) ID 1688 

Socha datovaná do druhej polovice 2. stor. pred Kr., aj keď je značne poškodená, umožňuje rozpoznať hrdinskú postavu s plášťom pretiahnutým cez ľavé rameno a pravou natiahnutou rukou v pozdravnom geste adlocutio. Je umiestnená v archeologickom múzeu ostrova Délos.

 Referencie a bibliografia 


Kategória:Sochári starovekého Grécka